《玲珑四犯·夏夜听雨，用白石体》
清代·夏孙桐

玉簟润生，莲檠光掩，凉声惊破残睡。未秋先送爽，入耳烦歊洗。

檐花定知暗坠。又芭蕉、傍阶敲碎。坐久添衣，吟阑迟漏，谁解寂寥意。

西窗语，归期未。早长安倦旅，今旧情异。竹山词笔老，更减中年矣。

香沈梦醒凄迷候，念当日、南皮瓜李。偏不待，金风便、消魂此际。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。